[{"text_idx": "#000000", "text": "Rhywun ar dy ochr di"}, {"text_idx": "#000002", "text": "Wyt ti wedi ystyried gwirfoddoli erioed? Mae yna ddigonedd o resymau da i wirfoddoli, ond wyt ti wedi meddwl am y buddiannau mae\u2019n gallu ei gael arnat ti? Rydym yn edrych ar fuddiannau gwirfoddoli ar gyfer Wythnos Gwirfoddolwyr (1-7 Mehefin)."}, {"text_idx": "#000004", "text": "Mae iechyd meddwl da yn bwysig iawn i bobl ifanc, yn enwedig nawr. Mae adeiladu gwydnwch (resilience) yn hanfodol i amddiffyn ein hiechyd meddwl. Gall gwirfoddoli chwarae rhan fawr yn datblygu ein sgiliau, profiadau, ac, yn bwysicach nag dim, ein synnwyr o lesiant."}, {"text_idx": "#000005", "text": "Mae gwirfoddoli yn golygu cynnig ychydig o dy amser, sgiliau ac ynni i unigolion neu sefydliadau heb ddisgwyl dim yn o\u0302l. Mae peidio disgwyl unrhyw beth am dy amser yn gallu cael budd annisgwyl, fel synnwyr o ystyr, adeiladu hyder a diolchgarwch, a chael effaith bositif ar iechyd meddwl a gwydnwch. Mae\u2019n rhoi cyfle i gael effaith bositif ar dy gymuned ac yn ffordd wych i deimlo\u2019n dda amdanat ti dy hun."}, {"text_idx": "#000006", "text": "Dyma rai o\u2019r ffyrdd gall gwirfoddoli dy helpu i deimlo\u2019n iachach, hapusach, ac yn gallu wynebu rhai o heriau bywyd."}, {"text_idx": "#000007", "text": "Mae gwirfoddoli yn gallu rhoi newid i ti. Mae\u2019n gwneud i ti symud a meddwl ar yr un pryd, ac yn cyflwyno sawl budd ar gyfer dy iechyd meddwl a chorfforol. Gall ymarfer corff a chyffroi\u2019r meddwl yn rheolaidd fod yn bwysig iawn ar gyfer dy lesiant. Mae gwirfoddoli yn ffordd dda i gyflawni\u2019r ddau."}, {"text_idx": "#000008", "text": "Mae\u2019n hawdd teimlo straen bywyd, ond mae\u2019n rhaid bod yn ofalus neu gall fod yn niweidiol. Mae gwirfoddoli yn gallu helpu i greu rhwydweithiau a pherthnasau newydd y tu allan i dy gylch cymdeithasu arferol. Gall helpu i fagu gwydnwch i straen ac i reoli\u2019r meddyliau pryderus."}, {"text_idx": "#000009", "text": "Yn debyg i straen a phryder, mae dy rwydwaith cefnogol yn tyfu wrth i ti gymdeithasu mwy. Mae\u2019n helpu ti i gysylltu gyda phobl eraill sydd a\u0302\u2019r un diddordebau ac yn rhoi synnwyr o bwrpas a chyflawniad i ti. Dywed bod y rhain i gyd yn gallu helpu gydag iselder."}, {"text_idx": "#000010", "text": "Nid yw diolchgarwch yn emosiwn hawdd i\u2019w adnabod na\u2019i fynegi bob tro, ond mae\u2019n bwysig i gadw ti\u2019n sefydlog. Gall gwirfoddoli helpu ti i fod yn fwy cymdeithasol a chaniata\u0301u i ti weld y darlun mawr. Bydd yn rhoi persbectif ar bethau, a byddi di\u2019n gweld sut mae eraill yn gwneud."}, {"text_idx": "#000011", "text": "Empatheiddio a gofalu am eraill"}, {"text_idx": "#000012", "text": "Mae pobl sydd yn gwirfoddoli fel arfer yn poeni am eraill, ac mae bod o gwmpas pobl sydd yn barod i helpu eraill yn gallu helpu ti i fagu\u2019r meddyliau a\u2019r gweithrediadau yma dy hun. Mae gwirfoddoli yn rhoi teimlad da i ti fydd yn helpu ti i wella a theimlo\u2019n hapusach."}, {"text_idx": "#000013", "text": "Os yw\u2019r blog yma wedi rhoi ysbrydoliaeth i ti i ystyried gwirfoddoli, yna mae yna lawer o gyfleoedd yn agored i ti. Gall y rhain fod yn ddigwyddiadau unigol, neu\u2019n rhywbeth mwy hirdymor, a phopeth yn y canol. Mae yna lawer o gyfleoedd i gael blas ar wahanol bethau a gweld beth sydd orau i ti."}, {"text_idx": "#000014", "text": "Os wyt ti\u2019n newydd i wirfoddoli, neu yn brysur iawn ac yn poeni nad oes posib ffitio popeth i mewn, yna meddylia faint o amser ac ynni rwyt ti\u2019n gallu rhoi, a chychwyn yn fach. Gallet ti ofyn i ffrind neu aelod o\u2019r teulu ymuno gyda thi os wyt ti\u2019n poeni am fynd dy hun. Ond hyd yn oed os wyt ti\u2019n mynd ar ben dy hun, mae\u2019n debyg y bydd yn hawdd i ti wneud ffrindiau newydd gyda phobl o\u2019r un meddylfryd."}, {"text_idx": "#000016", "text": "Os wyt ti angen siarad y gyfrinachol am unrhyw beth sydd yn dy boeni, bod hynny\u2019n ymwneud a\u0302 gwirfoddoli neu unrhyw beth arall, yna mae Meic yma i wrando a chynnig cyngor bob dydd rhwng 8yb a hanner nos. Neges testun, Ffo\u0302n neu Sgwrs Ar-lein."}, {"text_idx": "#000019", "text": "Yn rhad ac am ddim!"}, {"text_idx": "#000020", "text": "Oes rhywun yn gwrando arnat ti?"}, {"text_idx": "#000021", "text": "Rhywun i wrando. Rhywun i'th gymryd o ddifrif. Rhywun i roi cyngor."}, {"text_idx": "#000026", "text": "Arholiadau a dy Iechyd Meddwl"}]